NORAKSTS

|  |  |
| --- | --- |
| 25.08.2022. | Nr.11/12 |

**PROJEKTA “ATBALSTS JAUNATNES POLITIKAI JELGAVĀ”**

**IESNIEGUMA IESNIEGŠANA**

(ziņo: I.Škutāne)

**Atklāti balsojot: PAR – 14** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Tomašūns), **PRET – nav**, **ATTURAS – nav**,

Saskaņā ar likuma “Par pašvaldībām” 15.panta pirmās daļas 4.punktu, Jaunatnes likuma 12.panta trešo daļu, Jaunatnes politikas pamatnostādnēm 2021.-2027. gadam, Jaunatnes politikas valsts programmas 2022.-2024. gadam pasākumu Nr.1.1. “Stiprināt darbu ar jaunatni pašvaldību līmenī, lai nodrošinātu visiem jauniešiem, t.sk. jauniešiem no lauku reģioniem, iespējas neformāli mācīties un attīstīt savas iniciatīvas, kā arī veicināt brīvā laika lietderīgu izmantošanu”, Nr.1.6. “Attīstīt digitālā un mobilā darba ar jaunatni sistēmu, lai nodrošinātu vienlīdzīgas iespējas visiem jauniešiem, tostarp, jauniešiem, kuri dzīvo tālāk no pakalpojumu centriem”, Jelgavas valstspilsētas jaunatnes politikas rīcības plānu 2022.-2027.gadam (apstiprināts ar Jelgavas valstspilsētas domes 2022. gada 27. janvāra lēmumu Nr.1/4 “Jelgavas valstspilsētas jaunatnes politikas rīcības plāna 2022.-2027.gadam apstiprināšana”) un Jaunatnes starptautisko programmu aģentūras izsludināto atklāto projektu konkursu “Atbalsts jaunatnes politikas īstenošanai vietējā līmenī”,

**JELGAVAS VALSTSPILSĒTAS DOME NOLEMJ:**

1. Iesniegt projekta “Atbalsts jaunatnes politikai Jelgavā” (turpmāk - Projekts) iesniegumu Jaunatnes starptautisko programmu aģentūras izsludinātajā atklātajā projektu konkursā “Atbalsts jaunatnes politikas īstenošanai vietējā līmenī” iniciatīvu projektu īstenošanai. Projekta kopējās izmaksas ir 7000,00 *euro* (septiņi tūkstoši *euro* un 00 *centi*), kas ir 100% valsts budžeta finansējums un neparedz pašvaldības priekšfinansējumu.

2. Pilnvarot Jelgavas valstspilsētas pašvaldības iestādes “Sabiedriskais centrs” vadītāju veikt visas nepieciešamās darbības Projekta iesnieguma iesniegšanai un parakstīt ar Projekta iesnieguma iesniegšanu saistītos dokumentus, kā arī Projekta apstiprināšanas gadījumā, parakstīt ar Projekta ieviešanu saistītos dokumentus.

Domes priekšsēdētājs *(paraksts)* A.Rāviņš

NORAKSTS PAREIZS

Domes priekšsēdētāja sekretāre Ž.Memena

2022. gada 25. augustā